|  |  |
| --- | --- |
| **PAMOKOS PLANAS** | |
| Pamokos tema | Kalėdinis maistas ir tradicijos – pažintinė kelionė į Vilniaus Halę (g.Pylimo 58). |
| Metodai | * Pažintinė veikla (išvyka į turgavietę) * Grupinis darbas * Stebėjimas ir tyrinėjimas * Praktinė užduotis * Refleksija |
| Mokymosi priemonės: | * Užrašų knygelės ir rašymo priemonės * Telefonai arba planšetės (nuotraukų darymui) * Mokinių pasiruošti lapai su produktų sąrašu – tradiciniai patiekalai įvairiose šalyse. |
| **PAMOKOS EIGA** | |
| * Įvadinė dalis: | * Mokytojas pristato pamokos temą ir tikslą: susipažinti su Kalėdoms skirtu maistu bei tradicijomis, tyrinėjant turgavietės asortimentą. * Mokiniai, skaitydami tekstą (pridedamas prie pamokos turinio) ir jį aptardami klasėje, susipažįsta su Kalėdinio maisto tradicijomis įvairiose šalyse. * Mokiniai pasiruošia lapus, kuriuose susirašo, kokie pagrindiniai produktai ir patiekalai naudojami Italijoje, Prancūzijoje, Vokietijoje, Lenkijoje bei Lietuvoje ruošiant Kalėdinį stalą. * Aptariamos ateinančios pamokos užduotys: mokiniai dirbs grupėmis ir ieškos skirtingų produktų, kurie dažnai naudojami ruošiant Kalėdinį stalą. * Mokytojas paaiškina taisykles ir elgesio normas viešoje erdvėje. |
| * Pagrindinė veikla: | * Mokiniai keliauja į Vilniaus Halę ir ten susiskirstę grupėmis, ieško produktų, pagal savo susidarytus sąrašus, reikalingų paruošti įvairių šalių tradicinį Kalėdinių vaišių stalą. * Grupės fotografuoja (jei leidžia) ir pasižymi rastus produktus. * Jei turi galimybę, pakalbina prekeivius ir paklausia ką jie galėtų papasakoti apie Kalėdines maisto tradicijas. |
| * Baigiamoji dalis: | * Grįžus į klasę, mokiniai aptaria kurios šalies Kalėdinį stalą jie galėtų paruošti, apsipirkę Vilniaus Halėje. * Kartu su mokytoju aptariama: kokie produktai yra tradiciniai lietuviškam Kalėdų stalui ir kuo jie skiriasi nuo kitų šalių patiekalų. * Refleksija: mokiniai pasidalina, ką naujo sužinojo apie Kalėdinio maisto tradicijas ir kokie produktai juos nustebino. |